paragraph_text: Anzio (lat. Antium) je grad i istoimena općina na obali regije Lacij u Italiji, nalazi se oko 57km južno od Rima. Poznat po svojoj luci, ribarsko je naselje, popularno turističko odredište, kao i mjesto s koga trajekti i hidroavioni voze na Pontinske Otoke kao što su Ponza, Palmarola i Ventotene. Grad ima važan povijesni značaj kao mjesto na kome su se saveznici iskrcali u drugom svjetskom ratu.